|  |  |  |
| --- | --- | --- |
| **MINISTERUL FINANŢELOR**  **AL REPUBLICII MOLDOVA** |  | **МИНИСТЕРСТВО ФИНАНСОВ**  **РЕСПУБЛИКИ МОЛДОВА** |

**ORDIN**

“\_\_\_\_\_\_”\_\_\_\_\_\_20\_\_\_\_ or.Chişinău Nr.\_\_\_\_\_

т. Кишинев

**Cu privire la modificarea și completarea**

**ordinului nr.130 din 30.09.2010**

Întru perfecționarea reglementărilor privind achiziţia mărfurilor (valorilor sau bunurilor) de la persoanele fizice care nu practică activitate de întreprinzător (cetăţeni),

**ORDON:**

1. Se aprobă modificările și completările la formularul tipizat de document primar cu regim special „Act de achiziție a mărfurilor” și Instrucțiunea privind modul de completare a actului de achiziție a mărfurilor (Monitorul Oficial al Republicii Moldova, 2010, nr.210, art.743), conform anexei.
2. Formularele tipizate de documente primare cu regim special „Act de achiziție a mărfurilor” aflate în stoc la momentul intrării în vigoare a ordinului, se vor utiliza pînă la epuizarea stocurilor, prin completarea manuală a conținutului formularelor tipizate cu Declarația pe propria răspundere a persoanei fizice care a predat mărfurile.

**MINISTRU Anatol ARAPU**

Anexă

la Ordinul Ministrului Finanțelor

nr.\_\_\_\_\_\_ din \_\_\_\_\_\_\_\_\_\_\_\_\_2013

**MODIFICĂRILE ȘI COMPLETĂRILE**

**la formularul tipizat de document primar cu regim special „Act de achiziție a mărfurilor” și Instrucțiunea privind modul de completare a actului de achiziție a mărfurilor**

1. După rîndul „Predat mărfuri” al formularul tipizat de document primar cu regim special „Act de achiziție a mărfurilor”, aprobat prin Ordinul Ministrului Finanțelor nr.130 din 30.09.2010, (Monitorul Oficial al Republicii Moldova, 2010, nr.210, art.743), se completează cu următoarele rînduri în ordine succesivă:

* „Declarația pe propria răspundere a persoanei fizice care a predat mărfurile. Declar, că mărfurile predate sînt obținute integral pe teritoriul Republicii Moldova: \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_”

numele, prenumele semnătura

* „Declarațiile și înscrisurile false, precum și însușirea averii străine se pedepsește conform legislației în vigoare.”
* „În conformitate cu prevederile Codului fiscal nu se impozitează veniturile obţinute de persoanele fizice, de la predarea materiei prime secundare, inclusiv a deşeurilor şi a reziduurilor de hîrtie şi de carton, de cauciuc, de plastic şi de sticlă (cioburi de sticlă), de metale feroase şi neferoase, a reziduurilor industriale care conţin metale sau aliaje ale acestora şi ambalajului returnabil, precum şi de la livrarea producţiei din fitotehnie şi horticultură în formă naturală şi a producţiei din zootehnie în formă naturală, în masă vie şi sacrificată.”

1. Instrucțiunea privind modul de completare a actului de achiziție a mărfurilor, aprobată prin Ordinul Ministrului Finanțelor nr.130 din 30.09.2010, (Monitorul Oficial al Republicii Moldova, 2010, nr.210, art.743) se modifică și se completează după cum urmează:
2. pct.3 se exclude;
3. după subpct.20) al pct. 5, se completează cu subpct. 21) cu următorul conținut:

„21) În rîndul „Declarația pe propria răspundere a persoanei fizice care a predat mărfurile. Declar, că mărfurile predate sînt obținute integral pe teritoriul Republicii Moldova:” – se indică numele și prenumele vînzătorului care confirmă prin semnătură, că mărfurile predate sunt obținute integral pe teritoriul Republicii Moldova”.